Pigu.lt

Pigu.lt – didžiausia elektroninės komercijos bendrovė Baltijos šalyse, valdanti internetines parduotuves Lietuvoje, Latvijoje (220.lv) ir Estijoje (kaup24.ee).

Asortimente >350 tūkst. prekių.

Įstatinis kapitalas siekia 1,74 mln. Eur.Pigu.lt didina įstatinį kapitalą iki 6 mln. litų „Apie Pigu.lt“. Pigu.lt – nuoroda tikrinta 2019.05.30 2015 m. pardavimo pajamos, palyginti su 2014 m., padidėjo 29 %: nuo 41,5 mln. Eur iki 53,4 mln. Eur. 2016 m. pardavimo pajamos sudarė 63,2 mln. Eur, ir palyginti su 2015 m. padidėjo 18%. 2017 m. UAB „Pigu“ pardavimo pajamos siekė 72,1 mln. Eur (14% augimas), o 2018 m. – 86,8 mln. Eur (20% augimas). 2019 m. pardavimo pajamos siekė 96,4 mln. Eur (18% augimas), grynieji nuostoliai siekė 18,000 Eur (47 kartų sumažėjimas).Balčiūnienė, R. (2019, 09 25). Verslo žinios. Nuoroda tikrinta from Pernai nuostolingai dirbusi „Pigu“ šiemet planuoja pelną: https://www.vz.lt/prekyba/2019/09/25/pernai-nuostolingai-dirbusi-pigu-siemet-planuoja-pelna

 Istorija 
2007 m. birželį įkurta, 2008 m. paleista internetinė parduotuvė „Pigu.lt“.

2011 m. įsigijo vieną didžiausių/seniausių interneto parduotuvių Latvijoje – „220.lv“.Pigu.lt įsigijo vieną didžiausių internetinių parduotuvių Latvijoje 220.lv 

2013 m. „Pigu“ grupė įsigijo kontrolinį Estijos elektronine prekyba užsiimančios įmonės „Dlb Trading OÜ“ akcijų paketą ir tapo internetinių parduotuvių „dlb.ee“ Estijoje (dabar – „kaup24.ee“) ir „dlb.fi“ Suomijoje valdytoja.„Pigu“ grupė žengia į Estijos ir Suomijos elektroninės prekybos rinkas  2014 m. „Pigu“ įsigijo moteriškų prekių internetinę parduotuvę valdančią UAB „Sau.lt“. 2012 m. UAB „Sau.lt“ pardavimo pajamos sudarė 4,12 mln. Lt. Prisijungdama šią įmonę „Pigu.lt“ sustiprino savo pozicijas kvepalų, kosmetikos, vaikų prekių ir rūbų srityse.„Pigu.lt“ įsigijo naują verslą  

2015 m. gegužę Pigu grupės kontrolinį akcijų paketą nupirko Lenkijos grupei MCI priklausančios bendrovės „Private Equity Managers“ („PEManagers Group“) kontroliuojamas fondas „MCI.TechVentures 1.0“.„Pigu.lt“ pardavė lenkams

2016 m. lapkričio mėnesį „Pigu“ atidarė 350 m² ploto parduotuvę Žvėryne (Vilniuje), šalia 650 m² ploto savo sandėlio. Parduotuvėje parduodama 2500 skirtingų prekių.Pigu.lt parduotuvę atidarė už 150.000 eurų Šiuo metu bendrovė valdo parduotuves Vilniuje, Kaune, Klaipėdoje, Šiauliuose ir Panevėžyje. 2021 m. Žvėryno parduotuvę uždarė.

2018 m. „Pigu“ susijungė su Lenkijos e. prekybos platforma „Morele“, kurią taip pat valdo MCI. Susijungusios bendrovės paskelbė, kad plėtos strateginę partnerystę, tačiau toliau veiks kaip atskiros įmonės. Tikimasi, jog grupė taps viena didžiausių elektroninės prekybos rinkoje Centrinėje ir Rytų Europoje, o jos metų apyvartą tikimasi padidinti nuo 300 mln. Eur iki 1 mlrd. Eur.„Pigu“ vienijasi su Lenkijos „Morele“, apyvartą didins iki 1 mlrd. eurų

2021 m. Žvėryno parduotuvę uždarė.

 Apdovanojimai 
2009 m. informacinių technologijų žurnalas „Computer Bild Lietuva“ „Pigu.lt“ pripažino geriausia interneto parduotuve Lietuvoje.Pigu.lt pripažino geriausia interneto parduotuve Lietuvoje  Šis apdovanojimas įmonei įteiktas ir 2010, 2011 ir 2012 m. 2013 m. „Pigu.lt“ gavo „Gazelės“ apdovanojimą.2013 m. „Pigu.lt“ gavo „Gazelės 2012“ apdovanojimą 

2015, 2016, 2017 ir 2018 m. „Pigu“ buvo įtraukta į sparčiausiai regione augančių bendrovių sąrašą – „Deloitte Central Europe Technology Fast 50“.Deloitte Technology Fast 50 Central Europe 2018 Report. 

 Šaltiniai 

 Nuorodos 
 Oficiali svetainė

Kategorija:Elektroninės komercijos įmonės
Kategorija:Lietuvos įmonės